"Foramo ya Ikonomi ya Lefatshe (WEF) e e ka ga Aforika.1 Aforika Borwa e tla amogela baeteledipele ba dinaga tse dintsinyana mmogo le baeteledipele ba feta sekete mo maphateng a dipolotiki, dikgwebo, mekgatlho ya baagi le ya dirutegi mo Foramong ya bo 28 ya WEF e e ka ga Aforika, e e tla tshwarelwang kwa Motse Kapa go tloga ka la bo 4 go fitlha ka la bo 6 Lwetse 20.2 Moono wa samiti eno o o reng: “Go Aga Kgolo ya Ikonomi e e Tsenyeletsang Batho Botlhe le go Abelana Bokamoso mo Tshimologong ya Paka ya Diintaseteri tsa Thekenoloji (4IR)”, e mo go yona bannaleseabe ba le bantsinyana go tswa mo setšhabeng le mo ikonoming ya dinaga tsa Aforika Borwa ba tla nnang le seabe mo go yona.3 WEF e e ka ga Aforika e tla samagana le dikgwetlho tse kontinente e tobaneng le tsona ka go tsepamisa mogopolo mo ntlheng ya go oketsa phetolothefosano ya mafelo go a dira a thekenoloji, go dira dipeeletso, go golagana, go dira diintaseteri le go dira boitshimololedi."